CELEX: 62011CN0655
Language: ro
Date: 2011-12-20 00:00:00
Title: Cauza C-655/11 P: Recurs introdus la 20 decembrie 2011 de Seven for all mankind LLC împotriva Hotărârii Tribunalului (Camera a șasea) din 6 octombrie 2011 în cauza T-176/10, Seven SpA/Oficiul pentru Armonizare în cadrul Pieței Interne (mărci, desene și modele industriale)

3.3.2012   
            
            
               RO
            
            
               Jurnalul Oficial al Uniunii Europene
            
            
               C 65/7
            
         Recurs introdus la 20 decembrie 2011 de Seven for all mankind LLC împotriva Hotărârii Tribunalului (Camera a șasea) din 6 octombrie 2011 în cauza T-176/10, Seven SpA/Oficiul pentru Armonizare în cadrul Pieței Interne (mărci, desene și modele industriale)
   (Cauza C-655/11 P)
   2012/C 65/14
   Limba de procedură: engleza
   
      Părțile
   
   
      Recurentă: Seven for all mankind LLC (reprezentant: A. Gautier-Sauvagnac, avocat)
   
      Cealaltă parte în proces: Oficiul pentru Armonizare în cadrul Pieței Interne (mărci, desene și modele industriale)
   
      Concluziile recurentei
   
   Recurenta solicită Curții:
   
               —
            
            
               anularea Hotărârii Tribunalului Uniunii Europene din 6 octombrie 2011, notificată la 7 octombrie 2011 (cauza T-176/10);
            
         
               —
            
            
               confirmarea deciziei camerei a doua de recurs a OAPI din 28 ianuarie 2010, notificată la 15 februarie 2010 (cauza R 1514/2008-2);
            
         
               —
            
            
               obligarea Seven SpA să suporte, pe lângă propriile cheltuieli de judecată, cheltuielile de judecată efectuate de Seven for all mankind în prezenta procedură, precum și în procedura desfășurată în fața OAPI.
            
         
      Motivele și principalele argumente
   
   Recurenta susține că hotărârea atacată trebuie anulată pentru următoarele motive:
   
               —
            
            
               în primul rând, Tribunalul a săvârșit o neregularitate de procedură care a adus atingere intereselor recurentei în cadrul aprecierii caracterului distinctiv al termenului SEVEN;
            
         
               —
            
            
               în al doilea rând, Tribunalul nu s-a conformat cerințelor jurisprudenței constante cu ocazia aprecierii noțiunii de similitudine între mărci, prevăzută la articolul 8 alineatul (1) litera (b) din Regulamentul privind marca comunitară (RMC), și nu a ținut cont de ansamblul factorilor relevanți pentru împrejurările speței.